TISCO บวกแรง 3% หลังประกาศจ่ายปันผล 7 บ./หุ้น ชูยีลด์สูง 8% ขึ้น XD 29 เม.ย.62
TISCO บวกแรง 3% หลังประกาศจ่ายปันผล 7 บ./หุ้น ชูยีลด์สูง 8% ขึ้น XD 29 เม.ย.นี้ กำหนดจ่าย 17 พ.ค.62
27 ก.พ. 2562

ผู้สื่อข่าวรายงานว่า ราคาหุ้น บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ณ เวลา 11.36 น. อยู่ที่ระดับ 88.75 บาท บวก 2.50 บาท หรือ 2.90% สูงสุดที่ระดับ 89.25 บาท ต่ำสุดที่ระดับ 87.50 บาท ด้วยมูลค่าการซื้อขาย 644.16 ล้านบาท

โดยราคาหุ้น TISCO ปรับตัวขึ้นแรงวันนี้ หลังบริษัทประกาศจ่ายปันผลจากงวดดำเนินงานวันที่ 1 ม.ค.61-31 ธ.ค.61 เป็นเงินสด 7 บาท กำหนดขึ้นเครื่องหมาย XD วันที่ 29 เม.ย.62 และกำหนดจ่าย 17 พ.ค.62 ทั้งนี้ คิดเป็นอัตราเงินปันผลตอบแทน (Dividend Yield) ที่ระดับ 7.88%